
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ
Πανελλήνιοι Αγώνες Αερομοντελισμού Κατηγορίας Ελικοπτέρων

Κριτήριο Εθνικής Ομάδας

1o ΕΝΗΜΕΡΩΤΙΚΟ ΔΕΛΤΙΟ 

Η Ελληνική Αεραθλητική Ομοσπονδία προσκαλεί όλα τα σωματεία μέλη της με ενασχόληση στο αεράθλημα του αερομοντελισμού,  να λάβουν μέρος στους Πανελλήνιους Αγώνες Αερομοντελισμού στις κατηγορίες F3CGR-A, F3CGR-B και F3C που θα γίνουν στο μοντελοδρόμιο τoυ Ομίλου Αερομοντελιστών Μελισοχωρίου , το Σάββατο και Κυριακή  15 και 16 Μαΐου 2010. Οι αγώνες αυτοί προσμετρούνται στην αξιολόγηση των σωματείων. 

Ο αγώνας της κατηγορίας F3C αποτελεί επίσης κριτήριο για την συμμετοχή στην Εθνική Ομάδα για τους Διεθνείς  Αγώνες που θα διεξαχθούν το 2010 και το 2011.
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο που  επισυνάπτεται στον οργανωτή το αργότερο έως την Παρασκευή 7 Μαΐου 2010 και ώρα 15:00. Συμμετοχές πέραν της ημερομηνίας και ώρας αυτής δεν θα γίνουν δεκτές. Η δήλωση συμμετοχής στον αγώνα συνεπάγεται και την ανεπιφύλακτη αποδοχή όλων των σχετικών κανονισμών.
Ακολουθούν όλες οι σχετικές πληροφορίες για τον αγώνα. :

1. Αγώνας:

Πανελλήνιοι Αγώνες Αερομοντέλων στις κατηγορίες F3CGR-A, F3CGR-B και F3C. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο. 
Στις κατηγορίες F3CGR-A και F3CGR-B θα διεξαχθούν 3 βαθμολογούμενοι γύροι. Για την τελική βαθμολογία θα μετρήσουν οι 2 καλύτεροι γύροι.  Στην κατηγορία F3C θα διεξαχθούν 4 βαθμολογούμενοι γύροι και θα μετρήσουν οι 3 καλύτεροι. 

Κάθε αθλητής μπορεί να δηλώσει συμμετοχή και να λάβει μέρος μόνο σε μία κατηγορία.

Για να διεξαχθούν οι αγώνες  θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 4 αθλητές ανά κατηγορία. 

Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους προβλεπόμενους για την κατηγορία βαθμολογούμενους γύρους, και η τελική βαθμολογία του να μην είναι 0. 

2. Ημερήσιο Πρόγραμμα Αγώνων:

Παρασκευή 14 Μαΐου
- Άφιξη

Σάββατο 15 Μαΐου 
- Τεχνικός Έλεγχος 



09:00



   Κατηγορία F3C  
(1ος γύρος)

10:00




   Κατηγορία F3C GR B
(1ος γύρος)

11:00




   Κατηγορία F3C
  
(2ος γύρος)

12:00

   Κατηγορία F3C GR A  
(1ος γύρος)

13:00




   Κατηγορία F3C GR B
(2ος γύρος)

14:00




   Κατηγορία F3C GR A 
(2ος γύρος)

15:00

Κυριακή 16 Μαΐου 
- Κατηγορία F3C
  
(3ος γύρος)

10:00

Κατηγορία F3C GR B 
(3ος γύρος)

11:00




  Κατηγορία F3C

(4ος γύρος)

12:00




  Κατηγορία F3C GR A  
(3ος γύρος)

13:00

Όποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:00 μμ. 
Το ωρολόγιο πρόγραμμα είναι δυνατόν να αλλάξει, ως προς τον χρόνο έναρξης της κάθε κατηγορίας, αναλόγως με την συμμετοχή αθλητών σε κάθε κατηγορία.

3. Οργανωτής:

Οργανωτής είναι η Ελληνική Αεραθλητική Ομοσπονδία. Την εκτέλεση αναλαμβάνει ο Όμιλος Αερομοντελιστών Μελισοχωρίου. 
4. Χώρος Αγώνων:


Μοντελοδρόμιο Μελισοχωρίου-Ο.Α.ΜΕΛ.
5. Κριτές:

Την κάθε κατηγορία θα κρίνουν τουλάχιστον τρεις κριτές.  

6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν να λάβουν μέρος και αθλητές των σωματείων που υπάγονται στην Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. 

7. Κανονισμοί Αγώνων

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για τις κατηγορίες F3CGR-A και F3CGR-B το γενικό τμήμα είναι ίδιο με την κατηγορία F3C. Οι τρέχοντες κανονισμοί υπάρχουν στο Internet, www.fai.org/aeromodelling/.  Μετάφραση τους υπάρχει επίσης και στο internet www.elao.gr στο τμήμα του αερομοντελισμού 

8. Έπαθλα:

Θα απονεμηθούν αναμνηστικά διπλώματα και κύπελλα στους τρεις πρώτους νικητές των αγώνων κάθε κατηγορίας. Η τελετή απονομής θα γίνει μετά το τέλος της διεξαγωγής των αγώνων με μέριμνα του Ομίλου Αερομοντελιστών Μελισοχωρίου. 

9. Συχνότητες:

Επιτρέπεται η χρήση των παρακάτω συχνοτήτων :

34.995 έως 35.225 Mhz
40.665 έως 40.695 ΜΗz
και 2.4 GHz.



10. Υποβολή Ενστάσεων

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , η ένσταση για να συζητηθεί θα πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς,50 Ευρώ, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται υποχρεωτικά, το άρθρο του κανονισμού το οποίο παραβιάστηκε.

11. Ασφάλιση

Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης  με το συμβόλαιο της ΕΛΑΟ.  

12. Διαμονή

Για πληροφορίες σχετικά με την διαμονή να απευθύνεστε απευθείας στον πρόεδρο του Ο.Α.ΜΕΛ. κύριο Η. Σπυρόπουλο στο τηλέφωνο 6947 003 062.
13. Επικοινωνία:

Θα σταλεί 2ο ενημερωτικό δελτίο την Τετάρτη 12 Μαΐου 2010 με όλες τις τελευταίες πληροφορίες για τον αγώνα. 

Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email elaoinfo@elao.gr. Το 2ο ενημερωτικό δελτίο θα σταλεί μόνο σε όσα σωματεία δηλώσουν συμμετοχή εντός της προβλεπομένης προθεσμίας. 

Πανελλήνιοι Αγώνες Αερομοντελισμού 2010

ΧΟΡΗΓΙΑ ΚΑΥΣΙΜΟΥ
Η εταιρεία RC-FUEL (www.rcfuel.gr) με πρωτοβουλία της, είναι ο αποκλειστικός χορηγός καυσίμων για τους Πανελλήνιους Αγώνες Αερομοντελισμού όλων των κατηγοριών.

Στα πλαίσια της χορηγίας αυτής, όσοι από τους αθλητές που θα λάβουν μέρος στους αγώνες επιθυμούν να κάνουν χρήση των καυσίμων που χορηγεί η εταιρεία παρακαλούνται να συμπληρώσουν το παρόν έντυπο και να το στείλουν απευθείας και εγκαίρως στην εταιρεία. 

Τους διαθέσιμους τύπους καυσίμου θα τους βρείτε στο site της εταιρείας στο internet. 

Σωματείο ​​​​​​​​​​​​​​​​​​​​​​​​______________________________________________

Το έντυπο να σταλεί στην ηλεκτρονική διεύθυνση spsomas@ath.forthnet.gr  

